Традиционни домашни средства за псориазис - Janssen 4 Patients
Използването на домашни средства за облекчаване на симптомите на псориазиса може да осигури комфорт и облекчение на кожата, засегната от заболяването.
Как да се лекува псориазис с домашни средства?
Накисване в сол от Мъртво море - използването на сол от Мъртво море подпомага ефективно традиционното лечение на псориазис. Съществуват и множество козметични продукти, които съдържат сол от Мъртво море, която регулира производството на себум, има антибактериални свойства и подобрява състоянието на кожата.
Подобрено качество на живот: как да се подобри здравето при наличие на псориазис? Какво е вредно за пациентите с псориазис?
Освен ранното диагностициране и навременното започване на терапия, важно е също да се избягват и фактори, които могат да предизвикат псориатични възпаления на кожата. Това помага за справяне със заболяването и за намаляване на отрицателното му въздействие върху живота на пациентите. Ако пациентите не вземат необходимите предпазни мерки за справяне с псориатичните симптоми, заболяването може да причини сериозни усложнения, включително хипертония, затлъстяване и диабет.
Псориазис – какво трябва да се избягва?
Ако имате псориазис, трябва да избягвате:
Алкохол: честият прием на алкохол може да повиши риска от псориатични възпаления и засилване на симптомите. В допълнение алкохолът може да взаимодейства с активните вещества, съдържащи се в лекарствените продукти, които приемате за псориазиса. В резултат на което ефектът от терапията може да бъде неутрализиран, или може да изпитате сериозни странични реакции. Попитайте лекаря си за възможните взаимодействия с Вашата терапия.
Пушене: честото пушене или пристрастеността към цигарите могат да увеличат тежестта на симптомите, особено при жените. Също така пушенето е свързано с по-висок риск от сърдечно-съдови заболявания.
Стрес: стресовите ситуации при пациентите с псориазис, могат да увеличат кожните прояви на заболяването. Стресът, негативните емоции и ежедневните проблеми могат да причинят прояви на псориазис и да допринесат за развиването или разпространяването на възпалителни лезии по кожата. Ако не сте в състояние да елиминирате или намалите стреса и забелязвате, че Вашият псориазис се влошава поради стреса, трябва да се консултирате с дерматолога си и да посетите психолог или психиатър.
Наднормено тегло: пациентите с псориазис са по-податливи на прекомерно наддаване на тегло, което може да доведе до затлъстяване. Наднорменото тегло може да затрудни лечението на псориатичните симптоми, особено в областта на гънките на кожата, подмишниците, гърдите или слабините. При пациентите с наднормено тегло риска от бактериални или гъбични инфекции е по-голям. Освен това леченията на псориазис са по-слабо ефективни при пациенти с наднормено тегло. Това е така, защото стандартните дози на лекарствата не са достатъчни, за да имат терапевтичен ефект при пациенти с прекомерно телесно тегло. Същото важи и за биологичните терапии. Затова на пациентите с наднормено тегло, които страдат от псориазис, се препоръчва да се консултират с диетолог, който да им даде препоръки за добре балансирана диета.
Грижи за кожата при псориазис: какво помага за подобряване на състоянието на кожата
Псориазисът може да засегне всяка област на тялото. Въпреки това има области на кожата, при които псориатичните симптоми могат да бъдат или по-леки, или по-тежки. Важното е, че тежестта на заболяването може да бъде намалена чрез промяна на начина на живот на пациентите. Ето най-важните промени в начина на живот, които могат да бъдат полезни за пациенти с псориазис:
Винаги внимателно подсушавайте ръцете си след миене и нанасяйте емолиент. Избягвайте драскане на кожата след миене. Не драскайте или раздразвайте областите на кожата, засегнати от псориазис
Използвайте ръкавици, когато извършвате домакински дейности, особено когато използвате химически препарати
Носете памучни чорапи
Носете удобни, отворени на пръстите обувки, когато можете
Избягвайте драскане на скалпа, докато миете косата си
Използвайте слънцезащитни продукти,за да избегнете слънчеви изгаряния
Използвайте емолиенти всеки ден (овлажняващи и омазняващи продукти), особено след къпане
Псориазис на ноктите: грижи за ноктите при псориазис – практически съвети
Ако ноктите Ви са удължени, деформирани и потъмнели и ако развивате обезцветяване в нокътното легло, което прилича на капки масло под нокътната плочка, може да имате псориазис. Ако сте диагностицирани с псориазис, трябва да:
Поддържате ноктите си къси, за да намалите риска от инфекции
Подсушавайте кожата около ноктите, когато миете ръцете си
Носите предпазни ръкавици, когато работите в градината, извършвате домакински дейности, спортувате и при извършването на други дейности
Обмислете варианта да носите аква обувки на плажа или в басейна, за да защитите краката и пръстите си